<classify> Kwa mujibu wa mtandao wa shaffihdauda.co.tz, akizungumza baada ya mchezo dhidi ya vinara wa ligi ya Ubelgiji, Club Brugge iliyopigwa 3-2, huku bao la ushindi kwa Genk likifungwa na Samatta, anasema alijisikia mwenye furaha isiyo kifani kuandika historia mpya ya kupachika bao tangu atue Ulaya.Ni kitu ambacho nilikuwa nakiota, kila siku unapokuwa kwenye timu mpya watu wanaangalia action yako ya kwanza, yaani umeanzaje kwenye timu mpya na ni kitu muhimu kuwa na confidence kujiamini baada ya hapo inahitaji kuendeleza kwa hiyo ndiyo changamoto ambayo imebaki kwangu, anasema Samatta ambaye ni nahodha wa kikosi cha Taifa Stars.Kwa sababu kama mwanzo tayari umeshaonekana ni mzuri, lakini ngumu ni kuendelea kuwa hivyo nafikiri ni changamoto kwangu na nitajitahidi niweze kushinda hiyo changamoto na niendelee kufunga magoli.Aliongeza kuwa, alisubiri kwa hamu kubwa kupachika bao lake la kwanza tangu atue akitokea TP Mazembe ya Jamhuri ya Kidemokrasia ya Kongo DRC alikoshinda katika kila taji, likiwamo la ubingwa wa Afrika kwa upande wa klabu, huku yeye mwenye akiibuka Mfungaji Bora na Mwanasoka Bora wa Afrika.Kocha amenipongeza kwa sababu ni goli langu la kwanza nadhani kila mmoja alikuwa analisubiri hilo goli ukiacha watanzania ambao walikuwa wakisubiri, lakini karibu wachezaji wote na mashabiki wa klabu pia walikuwa wanasubiri hicho kitu na wamekuwa ni watu wenye furaha sana leo.Wamenipongeza na walikuwa wakiimba Samagoal kwa hiyo ni furaha kwa kweli najisikia vizuri wachezaji wenzangu wananipa ushirikiano nzuri. Nahisi kitu ambacho kilikuwa kinaninyima usingizi ni kufunga goli la kwanza.Mashabiki walinipongeza kwenye mitandao ya kijamii kwa kupata timu Ulaya, lakini walisema wanahitaji goli la kwanza na pia wanahitaji kuniona nafanya vizuri kama nilikotoka Mazembe. Ilikuwa inaniumiza na ilinifanya niwe nakifikiria kitu hicho muda wote. Namshukuru Mungu kimefanikiwa leo kwahiyo kilichobaki kwangu ni kuendeleza, anasema.Katika mchezo huo wa tatu wa Samatta tangu ajiunge na klabu hiyo kwa dau la Euro 800,000 Sh bilioni 1.6, mechi zote akitokea benchi, Samatta alifunga bao katika dakika ya 81, ikiwa ni dakika mbili tu tangu alipoingia kuchukua nafasi ya Nikolaos Karelis. Hilo lilikuwa bao la tatu na la ushindi kwa Genk.  <topic>: MICHEZO 